มาเที่ยวกระบี่ไกลจากกรุงเทพ ก็อยากมีประสบการณ์ดีๆ กินอาหารทะเลสดๆ สั่งอาหารมาสามอย่าง ทานการในครอบครัว ข้าวผัดปู ปลาเผา ปลาหมึกนึ่งมะนาว โดยรวมอาหารรสชาติดี อร่อย สด ใช้ได้ ราคาค่อนข้างสูงนิดหน่อย

มาเสียอยู่ที่การให้บริการเนี่ยแหละครับ

คนที่หนึ่ง พนักงานรับช่างน้ำหนักอาหารทะเล ผมสั่ง ขอปลาหมึกนึ่งมะนาว เอาไม่เผ็ด พอตอนผมบอกไม่เผ็ดเท่านั้นแหละ พนักงานมองหน้ากลับสายตาไม่พอใจ เหมือนกับจะบอกว่า "นึ่งมะนาว สั่งไม่เผ็ดได้ยังไง" ได้สิครับ คุณก็ใส่น้ำมะนาว เครื่องปรุงอื่นๆ ตามปกติ แต่พริกน้อยๆ ลูกค้าคุณ ไม่ใช่คนใต้เสมอไป มีนักท่องเที่ยวหลากหลาย ทำไมต้องทำสายตาไม่พอใจเมื่อลูกค้าบอกความต้องการของตัวเอง?

คนที่สอง พอดีทานน้ำกันมาเยอะครับ เลยไม่สั่งน้ำ แต่เค้าก็ยังอุตส่าห์มาถามย้ำๆ ถามแล้วถามอีก อย่างกับอยากจะเอากำไรค่าน้ำให้ได้ มันผิดปกติยังไงครับที่จะสั่งอาหารอย่างเดียวแล้วไม่สั่งเครื่องดื่ม ร้านกาแฟ ร้านขนม มีเครื่องดื่มให้ผมเลือกซื้อมากมาย ไม่ดื่มร้านคุณ ทำไมต้องมาถามย้ำ สีหน้าไม่พอใจ?

คนที่สาม พนักงานเก็บเงินครับ ถามดีๆ ว่ารับบัตรเครดิตไหม แค่นี้ นึกว่าจะไม่ดราม่า พนักงานเก็บเงินก็ยังอุตส่าห์ทำหน้าโกรธเงียบๆ หยุดพูดไปพักหนึ่งให้ผมรู้ว่าเค้าไม่ชอบคำถามของผม แล้วก็ตอบขุ่นๆว่า รับเงินสดค่ะ

อาหารดีๆ ร้านอาหารก็เปิด นั่งสบาย แต่ไม่รู้ทำไม พนักงานไม่มีจิตใจบริการเลย อย่างกับว่าลูกค้าต้องพยายามตามใจพนักงาน ทั้งๆที่ควรจะกลับกัน

ใครอยากทานร้านอาหารใกล้เคียงที่ทั้งถูก อร่อย ดี และบริการแบบที่ลูกค้านั่งทานด้วยแล้วสบายใจ แนะนำ สเต็กตาใหญ่ ครับ